《和答罗刚懦夫江西省掾善行楷书以孝行闻》
明代·谢廷柱

盱汝交游逸兴长，西江诗派自今昌。江天漠漠浮星彩，葭菼萧萧落雁行。

薇省簿书乌哺喜，桃封印绶棣花香。舟行正有临池趣，百幅烦君扫麦光。

作者简介：福建长乐人，字邦用，号双湖。谢士元子。弘治十二年进士，除大理评事，迁湖广按察司佥事，正德十二年致仕。善属文，能诗。有《双湖集》。